DIVINA-COMEDIA-TA-WEB	Era forma e era matèria pura gesseren amassa damb ua existéncia sense cap defècte, coma gessen tres flèches d’un arc de tres còrdes; e atau coma era lum lutz en veire, en ambre o en cristau, de sòrta qu’entre er arribar e er èster tota, non i a cap intervau, atau tanben aqueth triforme efècte irradièc ath còp deth sòn Senhor sense diferéncia entre eth sòn principi e era sua existéncia perfècta.